Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1990. évi LXV. törvény (Ötv.) 19. § (2) e) pontja tekinthető törvényi felhatalmazásnak. Ezen rendelkezésnek az
Paragraph Index: 1430

szóló 1990. évi LXV. törvény (Ötv.) 19. § (2) e) pontja tekinthető törvényi felhatalmazásnak. Ezen rendelkezésnek az a célja, hogy a képviselő hozzájusson — a munkájához szükséges szakmai segítségen túl — azokhoz a településsel kapcsolatos adatokhoz, melyek nem nyilvánosak, tehát állampolgár azokat nem ismerheti meg, a képviselő számára viszont a munkához elengedhetetlenek. Ezek az adatok, az alapul szolgáló jogviszonyok nagy részben a képviselő-testület munkája, a testület jogainak gyakorlása közben keletkeztek, azoknak a testület a „gazdája”. Az Ön által írt példák (önkormányzat vagyonát érintő szerződések, kinevezések) ebbe a körbe tartoznak. Az azok alapjául szolgáló jogviszonyt a korábbi önkormányzat hozta létre, és tekintettel arra, hogy a képviselő-testület működésének alapja a jogfolytonosság, az előző testület jogai átöröklődnek az újonnan megválasztott testületre. A képviselők betekintési joga azonban nem korlátlan. Mindenekelőtt a kért tájékoztatásnak a képviselői munkához szükségesnek kell lennie (az Ötv. alapján). Ugyanakkor vizsgálandó, hogy a kért adatok felett a képviselőknek milyen jogosítványai vannak. Ha szerződés, mely az önkormányzat vagyonát érinti, a jogosultság megállapítható. Ha kinevezés olyan munkakörbe, mely felett a munkáltatói jogokat a képviselő-testület gyakorolja, úgyszintén. Ha viszont az adott adat olyan jogviszonyhoz kapcsolódik, mely a testületen kívüli, és az adat az Avtv. (vagy más jogszabály) alapján védett, a testület tagja azokhoz nem férhet hozzá. Tipikus példa a polgármesteri hivatal köztisztviselőinek adatai, mind a személyes, mind a munkaviszonnyal kapcsolatos adatok (például: besorolás, előmenetel, illetmények stb.) vagy az 2000/88/II. szám önkormányzat hatósági nyilvántartásai: ezek a testület tagjainak nem adhatók ki. Tehát a képviselőnek csak olyan adatok adhatók ki, melyeknek jog szerinti kezelője a testület, vagy betekintésre a testületnek joga van, és az adat a képviselői munkához szükséges. Az adatok kiadásának vannak azonban további követelményei is. Szem előtt kell tartani az Avtv. és más jogszabályok rendelkezéseit az adatkezelés során. A testület tagjainak tehát tudatában kell lenniük annak, hogy az általuk kezelt személyes — és egyéb védett — adatot kötelesek titokban tartani, ellenkező esetben polgári, súlyosabb esetben büntetőjogi úton felelősségre vonhatóak (előbbi alapját az Avtv. és a Polgári Törvénykönyv, utóbbiét a Büntető Törvénykönyv 177/A. §-a teremti meg). Ugyanakkor az adatkezelés egyéb követelményeit is szem előtt kell tartani, esetleg hasonló szintű felelősség mellett. Ilyen mindenekelőtt az adatkezelés célhoz kötöttségének követelménye (Avtv.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes